Document ID: 32003R1353

Komission asetus (EY) N:o 1353/2003,
annettu 30 päivänä heinäkuuta 2003,
jäsenvaltion lipun alla purjehtivien alusten villakuoreen kalastuksen lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 21 artiklan 3 kohdan,
sekä katsoo seuraavaa:
(1) Yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2003 20 päivänä joulukuuta 2002 annetussa neuvoston asetuksessa (EY) N:o 2341/2002(3), sellaisena kuin se on viimeksi muutettuna asetuksella (EY) N:o 1091/2003(4), säädetään yhteisölle vuodeksi 2003 myönnetystä osuudesta sallittujen villakuoresaaliiden kokonaismäärästä.
(2) Kiintiöiden alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen yhteisölle myönnetyn osuuden sallittujen saaliiden kokonaismäärästä.
(3) Komissiolle toimitettujen tietojen mukaan jäsenvaltion lipun alla purjehtivien tai jäsenvaltiossa rekisteröityjen alusten villakuoresaaliit alueiden V ja XIV vesillä (Grönlannin vedet) ovat täyttäneet yhteisölle myönnetyn osuuden sallittujen saaliiden kokonaismäärästä. Grönlanti on kieltänyt tämän kannan kalastuksen 13 päivästä heinäkuuta 2003 alkaen. Tämän vuoksi olisi noudatettava tätä päivämäärää,
ON ANTANUT TÄMÄN ASETUKSEN:
1 artikla
Jäsenvaltion lipun alla purjehtivien tai jäsenvaltiossa rekisteröityjen alusten villakuoresaaliiden alueiden V ja XIV vesillä (Grönlannin vedet) katsotaan täyttäneen yhteisölle vuodeksi 2003 myönnetyn osuuden sallittujen saaliiden kokonaismäärästä.
Kielletään jäsenvaltion lipun alla purjehtivilta tai jäsenvaltiossa rekisteröidyiltä aluksilta villakuoreen kalastus alueiden V ja XIV vesillä (Grönlannin vedet) sekä edellä mainittujen alusten tämän asetuksen voimaantulopäivän jälkeen pyytämän villakuorekannan hallussa pitäminen aluksessa sekä sen uudelleenlastaaminen ja purkaminen.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 13 päivästä heinäkuuta 2003.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä heinäkuuta 2003.

Labels: 8
18
6